Source: https://www.najpravo.sk/clanky/prezident-ivan-gasparovic-vymenoval-novych-sudcov.html
Timestamp: 2020-05-29 23:22:47+00:00

Document:
Prezident Ivan Gašparovič vymenoval nových sudcov | Články | Najprávo.sk - najlepší právny poradca
12.2. 2013, 16:56 | najpravo.sk
Prezident Slovenskej republiky Ivan Gašparovič v zmysle výkonu ústavnej funkcie podľa čl. 102 ods. 1 písm. t/ a čl. 145 ods. 1 Ústavy SR vymenoval sudcov bez časového obmedzenia.
Na slávnostnom akte vymenovania bol prítomný aj minister spravodlivosti SR Tomáš Borec a predseda Najvyššieho súdu SR Štefan Harabin.
Prezident Ivan Gašparovič v príhovore zablahoželal novovymenovaným sudcom a do profesionálnej dráhy im zaželal, aby rozhodovali podľa svojho vedomia, svedomia a v intenciách ústavy a zákonov a „tu nezávislosť končí. Ústava, zákony, medzinárodné zmluvy sú tie, ktoré vás vo vašej práci usmerňujú." Prezident pripomenul novovymenovaným sudcom aj vonkajšie tlaky, ktorým budú musieť odolávať. Taktiež sudcom odporučil, aby nepodliehali tlaku médií, politológov a politikov. „Vy musíte hľadať pravdu v človeku, o ktorom rozhodujete, vo svojom vlastnom svedomí, ktoré musí byť presvedčené dôkazmi na základe ktorých v zmysle zákonov budete rozhodovať," dodal Ivan Gašparovič.
Jana Očenášová za novovymenovaných sudcov v príhovore poďakovala hlave štátu za prejavenú dôveru a aj v ich mene prisľúbila snahu „odborne rásť, rozhodovať záôkonne a spravodlivo."
Z rúk prezidenta SR si prevzali vymenovacie dekréty nasledovní sudcovia s príslušným určením na jednotlivé súdy:
Martina DUBOVCOVÁ, Okresný súd Trenčín
Eva DZÚRIKOVÁ, Okresný súd Zvolen
Lívia GOMBÁROVÁ, Okresný súd Nové Zámky
Hana HUBINÁKOVÁ, Okresný súd Trenčín
Erik KAČMÁR, Okresný súd Trenčín
Juraj LUKÁČ, Okresný súd Liptovský Mikuláš
Martina ĽACHOVÁ, Okresný súd Galanta
Jana OČENÁŠOVÁ, Okresný súd Levice
Iveta SOPKOVÁ, Okresný súd Trenčín
Peter STRAKA, Okresný súd Lučenec
Ľubomír ŠABLA, Okresný súd Revúca
Videozáznam z menovania si pozrite TU.

References: čl. 102
 čl. 145
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd